અમદાવાદ: અંક્લેશ્વરના રાજપીપળા રોડ પર આવેલા એક મેડિકલ સ્ટોરમાં રૂપિયા ૧૦૦ની બનાવટી નોટ વટાવવાની ફિરાકમાં ફરતા અમદાવાદના વટવા વિસ્તારમાં રહેતા એક દંપતીને મેડિકલ સ્ટોરના સંચાલકે ઝડપી પાડીને પોલીસને સોંપ્યાં હતાં. દંપતીએ પોલીસ સમક્ષ કબૂલાત કરી છે કે વટવા વિસ્તારમાં આવેલા તેમના ઘરમાં જ પ્રિન્ટરમાં ૧૦૦ રૂપિયાના દરની બનાવટી નોટ પ્રિન્ટ કરીને બજારમાં વહેતી કરીને રાતોરાત માલામાલ થવાનો તેમનો પ્લાન હતો. ક‌િરયાણાની દુકાન, મે‌િડકલ સ્ટોર તેમજ જનરલ સ્ટોર પર જઇને ૧૦૦ રૂપિયાની બનાવટી નોટ આપીને ૧૦ થી રપ રૂપિયાની ચીજવસ્તુ ખરીદવાની. આ દંપતીની પૂછપરછમાં દસ હજાર કરતાં વધુની નકલી નોટથી ચીજવસ્તુઓ ખરીદી હોવાનો ઘટસ્ફોટ થયો છે.